ગુજરાતી બ્લોગ જગતમાં હાલમાં રસ્તા પર ફરતાં કે બજારમાં નવા આવતા વાહનો વિશે લખાતું નથી એવું મારું અંગત અને મર્યાદિત નિરીક્ષણ છે. અમદાવાદના / Ahmedabad ઓટોમોબાઇલ્સ માર્કેટ (અમદાવાદની ગઈકાલ : મોપેડથી મર્સિડીઝનું ઓટો માર્કેટ – મિરઝાપુર / http://binitmodi.blogspot.in/2012/08/blog-post.html) તેમજ ખુદના બજાજ સુપર સ્કૂટર વિશે (લોહે કા નહીં, લાડલા ગધા : હમારા બજાજ / http://binitmodi.blogspot.in/2014/01/blog-post.html) સ્વતંત્ર બ્લોગપોસ્ટ લખ્યા પછી વિચાર આવ્યો કે ભારતના બજારમાં નવા-સવા પ્રવેશતા વાહનો અમદાવાદની ભાગોળેથી એન્ટ્રી લે અને જરા ઠરીઠામ થાય એટલે તેના વિશે લખવું.